జల సంరక్షణ వ్యయం లెక్కలన్నీ మాకు చెప్పండి:  సుప్రీంన్యూఢిల్లీ, జూలై 20: సహజసిద్ధమైన నీటివనరులతోపాటు చెరువులు, కుంటలు, సరస్సులు పెద్దఎత్తున అదృశ్యం కావడంపై సుప్రీంకోర్టు ఆందోళన వ్యక్తం చేసింది. చెరువులు, కాల్వలు, కుంటలు వంటి జలవనరుల పరిరక్షణ పనులకు భారీగా వ్యయం చేయడం గురించి ధర్మాసనం గురువారం ప్రశ్నించింది. పిటిషనర్ ఎంకే బాలకృష్ణన్ దాఖలు చేసిన వ్యాజ్యంపై న్యాయమూర్తులు జస్టిస్ మదన్ బీ లోకూర్, జస్టిస్ దీపక్ గుప్తాల ధర్మాసనం ఈ వ్యాఖ్యలు చేసింది. అనేక చెరువులు, కుంటలు, సరస్సులు అదృశ్యమవుతున్నాయనీ, తమకు అందిన సమాచారం ప్రకారం 2015లో చెన్నైలో భారీ వరదలు రావడానికి ఇదొక కారణమని న్యాయమూర్తులు అన్నారు. దేశంలోని రెండు లక్షలకుపైగా ఉన్న వెట్ల్యాండ్స్ను(చెరువులు, కుంటలు వంటి జలవనరులు) గుర్తించామని, దీనికి సంబంధించి తాజా అఫిడవిట్ను తయారుచేశామని ప్రభుత్వం కోర్టుకు తెలిపింది. కాగా, గతంలో సుప్రీంకోర్టు ఇచ్చిన ఆదేశానికి కట్టుబడి కేంద్రం చెరువులు, కుంటలు, కాల్వలు, సరస్సుల  వివరాలను క్రోడీకరించి, ఆ లెక్కలు న్యాయస్థానానికి సమర్పించలేదని, ఆ డబ్బంతా ఎక్కడ ఖర్చుపెట్టారో వివరించలేదని పిటిషనర్ తరఫు న్యా యవాది గోపాల్ శంకర్నారాయణన్ అన్నారు. ‘‘ఇందులో రెండు విషయాలు ఉన్నాయి. జలవనరుల పరిరక్షణ పనుల కోసం భారీగా వ్యయం చేశారని చెప్తున్నారు. అయితే ఈ డబ్బంతా ఎక్కడ ఖర్చుపెట్టారో మాకు తెలియదు. దీనిమీద మీరేమి చర్యలు తీసుకున్నారు?’’ అని కేంద్రం తరఫున న్యాయవాదిని ధర్మాసనం ప్రశ్నించింది. కాగా, సుప్రీం ఇచ్చిన ఆదేశాలన్నింటినీ అమలుచేసేవిధంగా కేంద్రం చర్యలు తీసుకుంటుందని ప్రభుత్వం తరఫు లాయర్ కోర్టుకు హామీ ఇచ్చారు.
jala samrakshana vyayam lekkalanni maaku cheppandi:  supreemnyuudlly, juulai 20: sahajasiddhamaina neetivanarulatopaatu cheruvulu, kuntalu, sarassulu peddaettuna adrushyam kaavadampai supreenkortu aandolana vyaktam chesindi. cheruvulu, kaalvalu, kuntalu vanti jalavanarula parirakshana panulaku bhariga vyayam cheyadam gurinchi dharmasana guruvaram prasninchindi. pititioner enke balakrishnan daakhalu chesina vyaajyampai nyaayamuurtulu justis madan bee lokur, justis deepak guptala dharmasana ee vyaakhyalu chesindi. aneka cheruvulu, kuntalu, sarassulu adrusyamavutunnaayanii, tamaku andina samacharam prakaaram 2015loo chennailo bhari varadalu raavadaaniki idoka kaaranamani nyaayamuurtulu annaru. desamloni rendu lakshalakupaigaa unna vetlandsnu(cheruvulu, kuntalu vanti jalavanarulu) gurtinchaamani, deeniki sambandhinchi taja afidavitnu tayaarucheesaamani prabhutvam kortuku telipindi. kaga, gatamlo supreenkortu ichina aadesaaniki kattubadi kendram cheruvulu, kuntalu, kaalvalu, sarassula  vivaraalanu krodikarinchi, aa lekkalu nyaayasthaanaaniki samarpinchaledani, aa dabbanta ekkada kharchupettaro vivarinchaledani pititioner tarafu nya yavadi gopal sankarnarayanan annaru. ‘‘indulo rendu vishayaalu unnaayi. jalavanarula parirakshana panula kosam bhariga vyayam chesarani cheptunnaaru. ayithe ee dabbanta ekkada kharchupettaro maaku teliyadu. deenimeeda meeremi charyalu teesukunnaru?’’ ani kendram tarafuna nyaayavaadini dharmasana prasninchindi. kaga, supreem ichina aadesaalannintinii amaluchesevidhamgaa kendram charyalu teesukuntundani prabhutvam tarafu layar kortuku haami icharu.